Med et komfortabelt flertal sagde medlemmerne i Jetsmark IF ja til at lade en tysk investor købe Jammerbugt FC, der er Jetsmarks eliteafdeling. Det fortæller en lettet formand for Jetsmark IF, Boye Holmsgaard Lundtoft. - Det super dejligt at mærke opbakningen til det, man selv og en enig bestyrelse syntes var en en god idé, siger han. Ikke færre end 120 ud af klubbens omkring 450 aktive medlemmer var mødt op, og deltog med med en god sober diskussion, lyder det fra formanden. - Man skal tænke på, at mange af de fremmødte har aktive børn i klubben. Jeg vil tro, vi har haft op mod halvdelen af alle aktive medlemmer repræsenteret i aften, siger han. Boye Holmsgaard Lundtoft glæder sig over, det i aftens diskussion var tydligt, at de knubbede ord fra tidligere i beslutningsprocessen var pakket væk, og at der nu er bred opbakning på den nye satsning, der gerne skal bringe den vendsysselske 2. divisionsklub op i 1. division.

Opsummering:
På en ekstraordinær generalforsamling tirsdag aften besluttede Jetsmarks IFs medlemmer at lade en tysk investor overtage klubbens eliteafdeling Jammerbugt FC.